Sasampunipun sukses ing 40 nagara lan ngrebat kawigaten mayuta-yuta pamiyarsa TV ing donya, Program X Factor salajengipun dipunadhopsi déning Indonésia kanthi layar RCTI. X Factor Indonésia kalebet adicara kompetisi nyanyi kanthi wewatesan ingkang bénten kaliyan adicara pamadosan bakat sanèsipun. Sedaya penyanyi umuripun minimal 15 taun ngantos maksimal ingkang boten dipunwatesi, kanthi kategori solo utawi grup vokal gadhah kasempatan ingkang sami kanggé mujudaken impen dados artis donya. Audhisi X Factor Indonésia katindakaken ing 10 kitha ing Indonésia; Medan, Bandung, Padang, Balikpapan, Manado, Makassar, Manado, Surabaya, Yogjakarta, lan Jakarta.